કોંગ્રેસ યુવા નેતા તરીકે જે રાહુલ ગાંધીનો વર્ષોથી પ્રચાર કરી રહ્યું છે, એ યુવા નેતા હવે આખરે યુવરાજની છબિમાંથી ડોકિયું કાઢીને પ્રજા સામે જોઇ રહ્યો છે. આજથી થોડા મહિના પહેલાં જ જ્યારે રાહુલ ગાંધી પૂર પીડિતોને મળવા ઉત્તર ગુજરાતના ગામોમાં પહોંચ્યા ત્યારે લોકોએ મોદી-મોદીના નારા લગાવ્યા હતા. આમ છતાં, રાહુલ પોતાના પ્રયત્નો ક્યાંય પાછળ પડતા દેખાયા નથી. એનું જ પરિણામ છે કે, જે લોકો એક વખત રાહુલ ગાંધીની મજાક ઉડાવતા હતા, આજે તેમની સાથે સેલ્ફી પડાવવા ઊભા રહે છે. રોડ શો દરમિયાન જિદ્દી યુવતી સાથે સેલ્ફી પડાવવાની વાત હોય કે વાપીમાં સામાન્ય હોટલમાં બેસી લોકો સાથે ખીચડી-કઢી ખાવાની વાત હોય, રાહુલ ગાંધીએ સમાચારમાં અને લોકોના મનમાં સ્થાન મેળવવાના રસ્તા શોધી લીધા છે. લોકો પહેલા પણ રાહુલ ગાંધી સાથે ફોટા પડાવતા હતા, પરંતુ ગુજરાતમાં તેમનું આટલું માન નહોતું, આ પરિસ્થિતિ ધીરે-ધીરે બદલાઇ છે.